Մենթոն

Մենթոն(ֆր.՝ Menton [mɑ̃tɔ̃], Манто́н, օքս.՝ Menton [meⁿˈtaⁿ], իտալերեն՝ Mentone), առողջարանային քաղաք, նավահանգիստ և կոմունա Ֆրանսիայի հարավ-արևելքում՝ Միջերկրական ծովի Լազուր ափին, որը 30 կմ հեռավորության վրա է գտնվում Պրովանս երկրամասի Նիցցա քաղաքից, Ալպերից և Լազուր ափից, ծովափնյա Ալպերի գավառ, Նիցցայի շրջան, Մենթոնի կանտոն։ Մինչև 2015 թվականի մարտը կոմունան եղել է Մենթոն-Ուէսթ և Մենթոն-Էսթ (Նիցցայի շրջան) լուծարված կանտոնների վարչական կենտրոնը։
Կոմունայի հրապարակը 71,00 կմ² է, բնակչությունը՝ 27 955 մարդ (2006 թվականի տվյալներով) և կայունացման միտում ունի, 2012 թվականի տվյալներով բնակչության թիվը դարձել է 29 073 մարդ, իսկ բնակչության խտությունը՝ 1710,2 մարդ/կմ²։


== Աշխարհագրական դիրք ==
Մենթոնը քաղաք-հանգստավայր է Ֆրանսիական Ռիվիերայի Լազուր ափին, վերջին ֆրանսիական քաղաքը, որը գտնվում է Իտալիայի սահմանին կից։ Սահմանից այն կողմ գտնվում է Վենտիմիլյան։ Մենթոնը տարբերվում է շատ մեղմ կլիմայով, որի շնորհիվ քաղաքում կան բազմաթիվ այգիներ և զբոսայգիներ։


== Պատմություն ==
Մինչև 1861 թվականը այն եղել է Մոնակոյի իշխանության մաս։ Անցնելով Նապոլեոն III-ի հսկողության տակ՝ բնակիչների խնդրանքով հանձնվել է Ֆրանսիային։ Բնակիչները Կառլ III-ին խնդրել են ճանաչել Մոնակոյի անկախությունը։
Երկրորդ համաշխարհային պատերազմի ժամանակ քաղաքը Ֆրանսիայի օկուպացիոն գոտու ամենամեծ կենտրոնն էր։


== Բնակչություն ==
Համայնքի բնակչությունը 2011 թվականին կազմել է 28 926 մարդ, իսկ 2012 թվականի տվյալներով կազմել է 29 073 մարդ։

Բնակչության թվաքանակի դինամիկան։


== Տնտեսություն ==
2010 թվականի տվյալներով աշխատունակ տարիքի (15-ից 64 տարեկան)  17 523 մարդկանցից 12 940-ը եղել են տնտեսապես ակտիվ, իսկ 4583-ը ակտիվ չեն եղել (տնտեսական ակտիվության ցուցանիշը 73,8 %, 1999 թվականին՝ 70,4 %): 12 940 ակտիվ աշխատունակ բնակչությունից աշխատել է 11 492-ը (5939 եղել է տղամարդ, իսկ 5553՝ կին), 1448-ը համարվել են գործազուրկ (630 տղամարդ և 818 կին)։ 4583 աշխատունակ մարդկանց մեջ ոչ ակտիվ քաղաքացիները 1595-ն են եղել, որոնք կա՛մ աշակերտ էին, կա՛մ ուսանող, 1515-ը՝ թոշակառու, իսկ 1473-ը ակտիվ չեն եղել այլ պատճառներով։
2010 թվականին հասարակությունում հաշվվում էր 15 119 հարկ վճարող տնային տնտեսություններ, որտեղ ապրում էր 26 275,5 մարդ։ Ընդ որում, եկամուտը կազմում էր 19 հազար 477 եվրո՝ մեկ հարկ վճարողի համար։


== Տեսարժան վայրեր ==
Սուրբ Հրեշտակապետ Միքայելի տաճար, կառուցվել է 1619 թվականին
Բաստիոն Մենտոնի նավահանգստում, որը կառուցվել է բաց ծովում Մոնակոյի իշխանների կողմից։ Այսօր այն Ժան Կոկտո թանգարանն է։
Քաղաքային վարչություն։ Հարսանյաց սրահը զարդարված էր 1950 թվականին Ժան Կոկտոյի կողմից։
Սուրբ Բոգորոդիցի և Նիկոլայ Հրաշագործ եկեղեցի։
Ռուսական գերեզմանոցում թաղված մատուռ։
Ռուսական գերեզմանատուն «Հին ամրոց» (Մենթոն)։


== Բնակիչներ ==
Մենթոնում ապրել և մահացել է իսպանացի գրող Վիսենտե Բլասկո Իբանեսը։
Լորեդա Լարշե՝ ֆրանսիացի գրող։


== Կիտրոնի փառատոն ==
XV դարից Մենթոնում աճեցնում են ցիտրուսային մրգեր, հիմնականում՝ կիտրոններ։ Կիտրոնը համարվում է քաղաքի խորհրդանիշը, տեղական կիտրոնները արժանանում են բարձր գնահատականի իրենց հարուստ համային ու բուրային տվյալների շնորհիվ։ Ամեն տարի փետրվարի վերջին, մարտ ամսվա սկզբին քաղաքում անցկացվում է գունագեղ կիտրոնի փառատոն, որի շրջանակներում կազմակերպվում է տոնական երթ, ինչպես նաև ստեղծում են բազմաթիվ ցիտրուսային կոմպոզիցիաներ։


== Պատկերասրահ ==

		
		
		
		


== Եղբայր քաղաքներ ==
 Մոնտրյո, Շվեյցարիա (1953)
 Նորդվեյկ, Նիդերլանդներ (1953)
 Նամյուր, Բելգիա (1958)
 Բադեն-Բադեն, Գերմանիա (1962)
 Նաֆպլիոն, Հունաստան (1966)
 Սոչի, Ռուսաստան (1966)
 Վալենսիա, Իսպանիա (1982)
 Լագունա Բիչ, ԱՄՆ


== Ծանոթագրություններ ==